title: 2014/903/EU: Odluka Komisije od 23. srpnja 2014. o državnoj potpori SA 24639 (C 61/07) koju je Grčka dodijelila društvima Olympic Airways Services/Olympic Airlines (priopćeno pod brojem dokumenta C(2014) 5028)  Tekst značajan za EGP

text:
               13.12.2014

               HR

               Službeni list Europske unije

               L 358/33

         ODLUKA KOMISIJE
   od 23. srpnja 2014.
   o državnoj potpori SA 24639 (C 61/07) koju je Grčka dodijelila društvima Olympic Airways Services/Olympic Airlines

         (priopćeno pod brojem dokumenta C(2014) 5028)

   (Vjerodostojan je samo tekst na grčkom jeziku)
   (Tekst značajan za EGP)

      (2014/903/EU)

   EUROPSKA KOMISIJA,
   uzimajući u obzir Ugovor o funkcioniranju Europske unije, a posebno njegov članak 108. stavak 2. prvi podstavak,
   uzimajući u obzir Sporazum o Europskom gospodarskom prostoru, a posebno njegov članak 62. stavak 1. točku (a),
   nakon što je pozvala zainteresirane strane da iznesu svoje primjedbe u skladu s gore navedenim odredbama,
   budući da:
   I.   POSTUPAK

               (1)

               Odlukom C(2007) 6555 od 19. prosinca 2007. (1) Komisija je odlučila pokrenuti postupak iz članka 108. stavka 2. Ugovora u pogledu niza financijskih tokova i prijenosa od i u korist društava Olympic Airlines i Olympic Airways Services te istražiti moguće dodjele državne potpore obama društvima od donošenja Odluke C(2005) 2706 od 14. rujna 2005. (2)

               (2)

               Odlukom C(2008) 5073 od 17. rujna 2008. (3) Komisija je djelomično zatvorila predmet C61/2007 (prethodno NN 71/07) jer je utvrdila da je Grčka raznim radnjama i propustima društvima Olympic Airlines (OAL) i Olympic Airways Services (OAS) dodijelila nezakonitu državnu potporu koja je neusklađena s unutarnjim tržištem.

               (3)

               Komisija je utvrdila da je u pogledu moguće dodjele državne potpore društvu Olympic Airways Services izvršenjem plaćanja na temelju niza arbitražnih odluka (4) potrebna daljnja iscrpna istraga pa je to pitanje isključila iz područja svoje odluke s namjerom da ga naknadno riješi.

               (4)

               Odlukom C(2008) 5074 od 17. rujna 2008. (5) Komisija je odobrila prodaju određene imovine društava OAL i OAS. Tom se odlukom određuje da likvidator proda preostalu imovinu OAL-a i OAS-a u postupku likvidacije jer su ta društva prestala poslovati i jer je nad njima trebao biti pokrenut postupak likvidacije. Imenovan je povjerenik za nadzor.

               (5)

               Dopisima od 8. listopada 2010., 26. srpnja 2011., 12. listopada 2011., 7. ožujka 2012., 16. studenoga 2012., 7. veljače 2013., 25. lipnja 2013. i 19. prosinca 2013. Komisija je zatražila dodatne informacije o postupku likvidacije i njegovu tijeku.

               (6)

               Grčka nadležna tijela odgovorila su dopisima od 8. studenoga 2010., 11. kolovoza 2011., 15. prosinca 2011., 10. srpnja 2012., 4. veljače 2013., 22. travnja 2013. i 5. kolovoza 2013.

         II.   OPIS

               (7)

               Od 2002. trima konačnim negativnim odlukama o državnim potporama (6) donesenima u pogledu raznih društava grupacije Olympic (Olympic Airways, Olympic Aviation, Olympic Airways Services i Olympic Airlines) utvrđene su posebne mjere kojima su financijska sredstva dodijeljena isključivo društvima koja su dio te grupacije.

               (8)

               Dopisom od 25. kolovoza 2011. grčka nadležna tijela potvrdila su da je žalbeni sud u Ateni pokrenuo poseban postupak likvidacije za OAS i OAL u skladu s člankom 14.A Zakona 3429/2005, kako je dopunjen člankom 40. Zakona 3710/2008.

               (9)

               Grčka nadležna tijela također su potvrdila da su sve trgovačke aktivnosti i poslovanje OAS-a i OAL-a prestali tijekom 2009. te da je kao likvidator imenovan „Ethniki Kefalaiou” (društvo kći u potpunom vlasništvu Nacionalne banke grčke.

               (10)

               U skladu s Odlukom Komisije C(2008) 5074 od 17. rujna 2008., povjerenik za nadzor dostavio je svoje završno izvješće u kontekstu postupka privatizacije OAL-a i OAS-a.

               (11)

               Prema informacijama koje su dostavila grčka nadležna tijela i povjerenik za nadzor, svi bitni dijelovi postupka prodaje, uključujući osnivanje novih društava i njihova prodaja ulagaču po tržišnoj cijeni te prestanak poslovanja prethodnih društava, u skladu su s Odlukom C(2008) 5074 od 17. rujna 2008.

               (12)

               Prema informacijama koje su dostavila grčka nadležna tijela, likvidacija OAL-a i OAS-a i dalje traje. Preostala je imovina koju vjerojatno neće biti lako prodati. Nakon dovršetka prodaje provest će se registracija prijava potraživanja.

         III.   ZAKLJUČAK

               (13)

               Nad društvima OAL i OAS proveden je postupak likvidacije i određena ključna imovina tih društava prenesena je na različite kupce po tržišnoj cijeni na otvorenom, bezuvjetnom i nediskriminirajućem natječaju i u skladu s Odlukom Komisije C(2008) 5074 od 17. rujna 2008. Nadalje, većina je imovine OAL-a i OAS-a prodana, a prodaja preostalog dijela imovine je u tijeku. Budući da subjekti u postupku likvidacije više ne obavljaju gospodarsku djelatnost, mala je vjerojatnost da će takvu djelatnost više ikad ponovno obavljati.

               (14)

               Stoga je nepotrebno provesti istragu u skladu s člankom 108. stavkom 2. UFEU-a o mogućoj dodjeli državne potpore društvu Olympic Airways Services plaćanjima izvršenima na temelju niza arbitražnih odluka koje su proizašle iz odštetnih zahtjeva koje je OAS podnio protiv Grčke. Komisija neće nastaviti istraživati to pitanje jer ta istraga nema svrhu.

               (15)

               U pogledu obveze povrata određene Odlukom C(2008) 5073 grčka nadležna tijela potvrdila su da će se povrat izvršiti registracijom odgovarajućih prijava potraživanja u postupku likvidacije društava grupacije Olympic. Podneskom od 16. prosinca 2011. grčka nadležna tijela izvijestila su da će poziv na prijavu potraživanja vjerovnika biti objavljen kad se dovrši prodaja preostale imovine (za OAL taj je poziv objavljen u ožujku 2013.). Komisija će pomno nadzirati registraciju prijava nepodmirenih potraživanja u postupku likvidacije društava grupacije Olympic.

               (16)

               Iz prethodno navedenog slijedi da se preostali dio istražnog postupka pokrenutog Odlukom C(2007) 6555 od 19. prosinca 2007. može obustaviti.

               (17)

               Komisija ističe da su grčka tijela i dalje obvezna pravovremeno registrirati sve povezane prijave nepodmirenih potraživanja i o tome je obavijestiti.

         DONIJELA JE OVU ODLUKU:
   Članak 1.
   Obustavlja se postupak iz članka 108. stavka 2. UFEU-a pokrenut Odlukom Komisije C(2007) 6555 od 19. prosinca 2007. u pogledu moguće dodjele državne potpore društvu Olympic Airways Services plaćanjima izvršenima na temelju niza arbitražnih odluka koje su proizašle iz odštetnih zahtjeva koje je OAS podnio protiv Grčke.
   Članak 2.
   Ova je Odluka upućena Helenskoj Republici.

      Sastavljeno u Bruxellesu 23. srpnja 2014.

            Za Komisiju

         Joaquín ALMUNIA

            Potpredsjednik

      (1)  Dodjela državne potpore društvima Olympic Airways Services/Olympic Airlines – Državne potpore C 61/07 (prethodno NN 71/07) (SL C 50, 23.2.2008. str. 13.).

      (2)  SL L 45, 18.2.2011., str. 1.

      (3)  http://ec.europa.eu/competition/state_aid/cases/223423/223423_868403_62_1.pdf.

      (4)  Kao posljedica niza odštetnih zahtjeva koje je OAS podnio protiv Grčke.

      (5)  SL C 18, 23.1.2010., str. 9.

      (6)  Odluka Komisije C(2003) 372 od 11. prosinca 2002. o zatvaranju predmeta C19/2002.
   Odluka Komisije C(2005) 2706 od 14. rujna 2005. o zatvaranju predmeta C11/2004.
   Odluka Komisije C(2008) 5073 od 17. rujna 2008. o djelomičnom zatvaranju predmeta C61/2007.


Odluka Komisije od 28/08/2014 u kojoj se određuje koncentracija kompatibilna sa zajedničkim tržištem (Predmet br. COMP/M.7338 - OJI / INCJ / RANK GROUP PULP, PAPER & PACKAGING BUSINESS) prema Uredbi Vijeća (EZ) br. 139/2004 (Samo je engleski tekst vjerodostojan)


title: 92/563/EEZ: Odluka Komisije od 19. studenoga 1992. o bazi podataka koja pokriva uvozne zahtjeve Zajednice, predviđene projektom Shift

text:
               03/Sv. 41

               HR

               Službeni list Europske unije

               28

         31992D0563

               L 361/45

               SLUŽBENI LIST EUROPSKE UNIJE

         ODLUKA KOMISIJE
   od 19. studenoga 1992.
   o bazi podataka koja pokriva uvozne zahtjeve Zajednice, predviđene projektom Shift
   (92/563/EEZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice,
   uzimajući u obzir Odluku Vijeća 92/438/EEZ od 13. srpnja 1992. o kompjuterizaciji veterinarskih postupaka pri uvozu (projekt Shift) i o izmjeni direktiva 90/675/EEZ, 91/496/EEZ, 92/628/EEZ i Odluke 90/424/EEZ te stavljanju izvan snage Odluke 88/192/EEZ (1), a posebno njezin članak 12.,
   budući da je, kako bi se uspostavila i učinkovito koristila baza podataka iz članka 1. i Priloga II. stavka 1. Odluci 92/438/EEZ, potrebno odrediti obilježja, sadržaj i uvjete uspostavljanja i korištenja te baze podataka;
   budući da je razvoj korisničkog sustava za bazu podataka Zajednice odgovornost Komisije i da u obzir uzima operativne sustave koji se koriste u državama članicama;
   budući da su mjere predviđene ovom Odlukom u skladu s mišljenjem Stalnog veterinarskog odbora,
   DONIJELA JE OVU ODLUKU:
   Članak 1.
   1.   Za potrebe primjene ove Odluke, „baza podataka Zajednice” znači baza podataka koja pokriva uvozne zahtjeve Zajednice za žive životinje i proizvode životinjskog podrijetla koji dolaze iz trećih zemalja.
   2.   Baza podataka mora biti razmjerna. Korisnik mora imati mogućnost koristi od brzog i jednostavnog pristupa podacima koji su potrebni za provjere.
   Članak 2.
   Baza podataka Zajednice uključuje podatke iz članka 4. stavka 1. Odluke 92/438/EEZ. Nadalje, ona uključuje posebne uvozne uvjete koji se primjenjuju na državu članicu ili dio države članice i određene objekte.
   Članak 3.
   1.   Komisija je odgovorna za razvoj korisničkog sustava za bazu podataka Zajednice.
   2.   Razvoj iz stavka 1. uključuje:

               —

               opis strukture baze podataka Zajednice,

               —

               definiciju i realizaciju funkcija tehničke primjene potrebnih za njezino korištenje.

         Članak 4.
   Ova je Odluka upućena državama članicama.

      Sastavljeno u Bruxellesu 19. studenoga 1992.

            Za Komisiju

         Ray MAC SHARRY

            Član Komisije

      (1)  SL L 243, 25.8.1992., str. 27.


Odluka Komisije od 12/05/2017 u kojoj se određuje koncentracija kompatibilna sa zajedničkim tržištem (Predmet br. COMP/M.8415 - ENNOCONN / S&T) prema Uredbi Vijeća (EZ) No 139/2004 (Vjerodostojan je samo tekst na engleskom jeziku)


title: 95/117/EZ: Odluka Komisije od 30. ožujka 1995. o utvrđivanju kriterija za ispitivanje peradi za klanje koja potječe iz ugroženog područja za newcastlesku bolest, primjenom članka 5. stavka 3. Direktive Vijeća 91/494/EEZ  Tekst značajan za EGP

text:
               03/Sv. 029

               HR

               Službeni list Europske unije

               114

         31995D0117

               L 080/50

               SLUŽBENI LIST EUROPSKE UNIJE

               30.03.1995.

      ODLUKA KOMISIJE

   od 30. ožujka 1995.
   o utvrđivanju kriterija za ispitivanje peradi za klanje koja potječe iz ugroženog područja za newcastlesku bolest, primjenom članka 5. stavka 3. Direktive Vijeća 91/494/EEZ
   (Tekst značajan za EGP)
   (95/117/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 91/494/EEZ od 26. lipnja 1990. o uvjetima zdravlja životinja kojima se uređuje trgovina svježim mesom peradi unutar Zajednice i njegov uvoz iz trećih zemalja (1), kako je zadnje izmijenjena Direktivom 93/121/EZ (2), a posebno njezin članak 5. stavak 3.,
   budući da je u primjeni odredbi članka 5. stavka 3. Direktive 91/494/EEZ potrebno posebno odrediti metodologije provedbe viroloških testova za newcastlesku bolest; budući da je u tom pogledu primjereno predvidjeti pojedinosti postupka uzorkovanja, postupak za provedbu ispitivanja i tumačenje rezultata pokusa;
   budući da je zatražen stav Znanstvenog veterinarskog odbora koji je dostavio svoj izvještaj 12. prosinca 1994.;
   budući da su mjere iz ove Odluke u skladu s mišljenjem Stalnog veterinarskog odbora,
   DONIJELA JE OVU ODLUKU:
   Članak 1.
   Prilikom primjene članka 5. stavka 3. Direktive 91/494/EEZ virološko uzorkovanje i testiranje za otkrivanje virusa newcastleske bolesti mora zadovoljiti zahtjeve Priloga.
   Članak 2.
   Ova Odluka se primjenjuje s učinkom od 1. travnja 1995.
   Članak 3.
   Ova je Odluka upućena državama članicama.

      Sastavljeno u Bruxellesu 30. ožujka 1995.

            Za Komisiju

         Franz FISCHLER

            Član Komisije

      (1)  SL L 268, 24.9.1991., str. 35.

      (2)  SL L 340, 31.12.1993., str. 39.
   PRILOG
   1.   Uzorkovanje

   Najmanje 60 uzoraka, od toga najmanje 30 kloakalnih i 30 trahealnih brisova, uzima se od svakog jata. Uzorkuje se najmanje 60 ptica. Uzorci se uzimaju pet dana prije klanja i prevoze, ohlađeni ali ne smrznuti, u Nacionalni laboratorij za newcastlesku bolest na ispitivanje.
   2.   Obrada uzoraka

   Može se grupirati najviše pet uzoraka svake vrste. Brisove treba staviti u dostatnu količinu antibiotskog medija kako bi se osiguralo potpuno uranjanje i nakon protresanja ostaviti oko dva sata pri sobnoj temperaturi (ili u duljim razdobljima na 4 °C) i potom razbistriti centrifugiranjem (npr. 800 do 1 000 × g u trajanju od 10 minuta).
   3.   Antibiotsko sredstvo

   Tipičan primjer kloakalnih brisova je: 10 000 jedinica/ml penicilina, 10 mg/ml streptomicina, 0,25 mg/ml gentamicina i 5 000 jedinica/ml micostatina u fosfatom baferiranoj izotoničnoj otopini soli pri pH 7,2 do 7,4. Može se dodati 50 μg/ml oksitetraciklina. Koncentracije antibiotika se mogu smanjiti peterostruko za trahealne brisove. Nužno je prilikom pripravljanja medija provjeriti i ponovo regulirati pH vrijednost nakon dodatka antibiotika.
   4.   Izolacija virusa u oplođenim kokošjim jajima

   Izbistreni supernatentant treba cijepiti u količinama od 0,2 ml u alantoiznu šupljinu svakog od minimalno četiri oplođena kokošja jaja inkubiranih od 8 do 11 dana. U idealnim okolnostima ta bi jaja trebalo dobiti od jata koje nema specifičnog patogena, ali ako to nije izvodljivo prihvatljivo je koristiti jaja koja se dobivaju od jata za koje je dokazano da nemaju antitijela virusa newcastleske bolesti. Cijepljena jaja se drže na temperaturi od 37 °C i dnevno osvjetljavaju. Jaja s mrtvim ili umirućim embrijima, kako se javljaju, i sva preostala jaja četiri dana nakon cijepljenja, treba ohladiti na 4 °C i pregledati alantoizno-amniotske tekućine na hemaglutinacijsku aktivnost.
   5.   Tumačenje

   Ispitivanje treba smatrati negativnim ako se ne otkrije hemaglutinacijska aktivnost i ne izolira nikakav virus. Izolacija virusa newcastleske bolesti znači da se jato smatra sumnjivim jatim i podliježe zahtjevima članka 4. Direktive Vijeća 92/66/EEZ (1). Ako se pokaže da virus potječe od cijepljenja, potrebno je ponoviti uzorkovanje i ispitivanje.

      (1)  SL L 260, 5.9.1992., str. 1.


title: 97/80/EZ: Odluka Komisije od 18. prosinca 1996. o utvrđivanju odredaba za provedbu Direktive Vijeća 96/16/EZ o statističkim istraživanjima o mlijeku i mliječnim proizvodima  Tekst značajan za EGP

text:
               03/Sv. 024

               HR

               Službeni list Europske unije

               47

         31997D0080

               L 024/26

               SLUŽBENI LIST EUROPSKE UNIJE

               18.12.1996.

      ODLUKA KOMISIJE

   od 18. prosinca 1996.
   o utvrđivanju odredaba za provedbu Direktive Vijeća 96/16/EZ o statističkim istraživanjima o mlijeku i mliječnim proizvodima
   (Tekst značajan za EGP)
   (97/80/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 96/16/EZ od 19. ožujka 1996. o statističkim istraživanjima o mlijeku i mliječnim proizvodima (1), a posebno njezin članak 3. stavak 2., članak 4. stavak 2. i članak 6. stavak 1.,
   budući da je, nakon zamjene Direktive 72/280/EEZ Direktivom 96/16/EZ, primjereno usporedno preinačiti Odluku Komisije 72/356/EEZ od 18. listopada 1972. o utvrđivanju provedbenih odredaba o statističkim istraživanjima o mlijeku i mliječnim proizvodima (2), kako je zadnje izmijenjena Odlukom 86/180/EEZ (3), kao načina da se zajamči neprekidan razvoj statistike u skladu s prevladavajućim gospodarskim uvjetima;
   budući da su iskustva stečena u provedbi Odluke 72/356/EEZ pokazala da je potrebno usvojiti detaljnija objašnjenja vezana uz proizvode i tablice;
   budući da je, s ciljem poboljšane integracije statistike Zajednice, primjereno očekivati potpuno usklađivanje s Listom Prodcom iz Uredbe Vijeća (EEZ) br. 3924/91 od 19. prosinca 1991. o uspostavi istraživanja Zajednice o industrijskoj proizvodnji (4);
   budući da su mjere predviđene u ovoj Odluci u skladu s mišljenjem Stalnog odbora za poljoprivrednu statistiku,
   DONIJELA JE OVU ODLUKU:
   Članak 1.
   Popis mliječnih proizvoda obuhvaćenih istraživanjima iz članka 3. stavka 2. Direktive 96/16/EZ utvrđen je u Prilogu I. ovoj Odluci.
   Članak 2.
   Primjerci tablica koje se upotrebljavaju za prijenos podataka iz članka 6. stavka 1. Direktive 96/16/EZ utvrđeni su u Prilogu II. ovoj Odluci.
   Članak 3.
   Radni program iz članka 4. stavka 2. Direktive 96//16/EZ utvrđen je u Prilogu III. ovoj Odluci.
   Članak 4.
   Odluka 72/356/EEZ stavlja se izvan snage s učinkom od 1. siječnja 1997.
   Upućivanja na Odluku stavljenu izvan snage smatraju se upućivanjima na ovu Odluku.
   Članak 5.
   Ova je Odluka upućena državama članicama.

      Sastavljeno u Bruxellesu 18. prosinca 1996.

            Za Komisiju

         Yves-Thibault DE SILGUY

            Član Komisije

      (1)  SL L 78, 28.3.1996., str. 27.

      (2)  SL L 246, 30.10.1972., str. 1.

      (3)  SL L 138, 24.5.1986., str. 49.

      (4)  SL L 374, 31.12.1991., str. 1.
   PRILOG I.
   POPIS MLIJEČNIH PROIZVODA

               Šifra proizvoda

               Opis

                  1

                  Svježi proizvodi

               11

               Konzumno mlijeko

               111

               Sirovo mlijeko

               112

               Punomasno mlijeko

               1121

               pasterizirano

               1122

               sterilizirano

               1123

               uperizirano

               113

               Poluobrano mlijeko

               1131

               pasterizirano

               1132

               sterilizirano

               1133

               uperizirano (tj. UHT)

               114

               Obrano mlijeko

               1141

               pasterizirano

               1142

               sterilizirano

               1143

               uperizirano

               12

               Mlaćenica

               13

               Vrhnje
               s masenim udjelom mliječne masti

               131

               manjim od 29 %

               132

               većim od 29 %

               14

               Zakiseljeno mlijeko (jogurti, tekući jogurti i ostalo)

               141

               s aditivima

               142

               bez aditiva

               15

               Napici na bazi mlijeka

               16

               Drugi mliječni proizvodi (mliječni žele i drugi)

                  2

                  Prerađevine

               21

               Koncentrirano mlijeko

               211

               nezaslađeno

               212

               zaslađeno

               22

               Mliječni proizvodi u prahu

               221

               Punomasno mlijeko u prahu (min. 42 % m.m.)

               222

               Punomasno mlijeko u prahu (maks. 42 % m.m.)

               223

               Djelomično obrano mlijeko u prahu

               224

               Obrano mlijeko u prahu

               225

               Mlaćenica

               226

               Drugi proizvodi u prahu

               23

               Maslac i drugi žuti proizvodi od mliječne masti

               231

               Maslac

               232

               Topljeni maslac i maslo

               233

               Drugi žuti proizvodi od mliječne masti

               24

               Sir

               241

               Sirevi po kategorijama mlijeka:

               2411

               Sir isključivo od kravljeg mlijeka

               2412

               Sir isključivo od ovčjeg mlijeka

               2413

               Sir isključivo od kozjeg mlijeka

               2414

               Drugi sirevi (miješani ili isključivo od bivoljeg mlijeka)

               242

               Sir (sve vrste mlijeka) po kategorijama:

               2421

               Meki sir

               2422

               Polumeki sir

               2423

               Polutvrdi sir

               2424

               Tvrdi sir

               2425

               Ekstra tvrdi sir

               2426

               Svježi sir

               25

               Topljeni sir

               26

               Kazeini i kazeinati

               27

               Sirutka, ukupno

               271

               Sirutka dostavljena u tekućem stanju

               272

               Sirutka dostavljena u koncentriranom stanju

               273

               Sirutka u prahu ili u bloku

               274

               Laktoza (mliječni šećer)

               275

               Laktalbumin (mliječni albumin)

               28

               Ostale prerađevine

         POJAŠNJENJA

      KONZUMNO MLIJEKO (11)

      Konzumno mlijeko: sirovo mlijeko, punomasno mlijeko, poluobrano mlijeko i obrano mlijeko, bez aditiva.

               —

               Odnosi se samo na mlijeko namijenjeno za izravnu potrošnju, obično u pakovinama od 2 l ili manje,

               —

               Također uključuje mlijeko s vitaminskim dodacima.

      Sirovo mlijeko (111): mlijeko proizvedeno lučenjem mliječnih žlijezda jedne ili više krava, ovaca, koza ili bivola, koje nije bilo zagrijavano iznad 40 °C niti je bilo podvrgnuto bilo kakvoj obradi koja ima jednaki učinak (Direktiva Vijeća 92/46/EEZ od 16. lipnja 1992., SL L 268, 14.9.1992., str. 3).

      Punomasno mlijeko (112): mlijeko koje je prerađivač podvrgnuo jednoj toplinskoj obradi ili nekoj drugoj odobrenoj obradi jednakog učinka, čiji je sadržaj masti u prirodnom stanju najmanje 3,50 % ili je tipiziran na najmanje 3,5 % (Uredba Vijeća (EEZ) br. 1411/71 od 29. lipnja 1971., SL L 148, 3.7.1971., str. 4).

               —

               Također uključuje švedske vrste konzumnog mlijeka pod nazivom „Gammaldags mjölk” i „Standardmjölk” sa sadržajem mliječne masti od 4,2 % odnosno 3 %.

      Poluobrano mlijeko (113): mlijeko koje je prerađivač podvrgnuo najmanje jednoj toplinskoj obradi ili nekoj drugoj odobrenoj obradi jednakog učinka, čiji je sadržaj masti tipiziran na najmanje 1,50 %, a najviše na 1,80 % (Uredba Vijeća (EEZ) br. 1411/71 od 29. lipnja 1971., SL L 148, 3.7.1971., str. 4).

               —

               Također uključuje finsko konzumno mlijeko pod nazivom „ykkösmaito/ettans mjölk” sa sadržajem mliječne masti od 1 %,

               —

               Također uključuje švedske vrste konzumnog mlijeka pod nazivom „Ekologisk mjölk” i „Mellanmjölk” sa sadržajem mliječne masti od 2 % odnosno 1,5 %,

               —

               Također uključuje austrijsko konzumno mlijeko sa sadržajem mliječne masti između 2 % i 2,5 %.

      Obrano mlijeko (114): mlijeko koje je prerađivač podvrgnuo najmanje jednoj toplinskoj obradi ili nekoj drugoj odobrenoj obradi jednakog učinka, čiji je sadržaj masti tipiziran na najviše 0,30 % (Uredba Vijeća (EEZ) br. 1411/71 od 29. lipnja 1971., SL L 148, 3.7.1971., str. 4).

               —

               Također uključuje švedske vrste konzumnog mlijeka pod nazivom „Lättmjölk” i „Minimjölk” sa sadržajem mliječne masti od 0,5 % odnosno 0,07 %,

               —

               Također uključuje austrijsko konzumno mlijeko sa sadržajem mliječne masti od 0,5 %.

      Pasterizirano: pasterizirano mlijeko mora biti dobiveno obradom koja uključuje kratkotrajnu primjenu visoke temperature (najmanje 71,7 °C u trajanju od 15 sekundi ili neka druga ekvivalentna kombinacija) ili postupkom pasterizacije, primjenjujući drukčije kombinacije vremena i temperature kako bi se postigao istovjetan učinak (Direktiva Vijeća 92/46/EEZ od 16. lipnja 1992., SL L 268, 14.9.1992., str. 24).

      Sterilizirano: sterilizirano mlijeko:

               —

               mora biti dobiveno zagrijavanjem i sterilizacijom u hermetički zatvorenim pakovinama čiji varovi (mjesta zatvaranja) moraju ostati netaknuti,

               —

               pri slučajnom uzorkovanju mora pokazivati takvu trajnost da se nakon 15 dana držanja u zatvorenoj pakovini na temperaturi od + 30 °C ne opažaju znakovi kvarenja (Direktiva Vijeća 92/46/EEZ od 16. lipnja 1992., SL L 268, 14.9.1992., str. 25).

      Uperizirano: uperizirano mlijeko (ili UHT mlijeko) mora se proizvoditi uz neprekidni dotok topline i kratkotrajnu primjenu visoke temperature (najmanje 135 °C u trajanju od najmanje 1 sekunde) (Direktiva Vijeća 92/46/EEZ od 16. lipnja 1992., SL L 268, 14.9.1992., str. 24).

               —

               države članice koje ne prave razliku između steriliziranog i uperiziranog mlijeka mogu ih uvrstiti u istu grupu.

      MLAĆENICA (12)

      Mlaćenica: rezidualni proizvod (može čak biti kiseo ili zakiseljen) dobiven kod prerade mlijeka ili vrhnja u maslac (neprekidnim mućkanjem i odvajanjem krute masti).

               —

               Mlaćenica s aditivima mora se uvrstiti u napitke na bazi mlijeka.

      VRHNJE (13)

      Vrhnje: sloj masti koji se prirodno stvara na površini mlijeka sporim nakupljanjem emulgiranih globula masti. Ako se odstranjuje obiranjem s površine mlijeka ili izdvaja iz mlijeka centrifugiranjem u separatoru, ono, pored drugih mliječnih komponenti, ima i relativno visok sadržaj masti (obično veći od 10 % mase proizvoda).

      Vrhnje (13): vrhnje koje je bilo prerađeno i na raspolaganju je za isporuku izvan mljekare (tj. za ljudsku potrošnju, kao sirovina za proizvodnju čokolade, sladoleda itd.). Jednako kao i drugi proizvodi, ne uključuje proizvodnju poluproizvoda namijenjenih za proizvodnju drugih mliječnih proizvoda.

      Vrhnje s masenim udjelom masti ne većim od 29 % (131).

      Vrhnje s masenim udjelom masti većim od 29 % (132).

               —

               Tablica A/„Sabiranje”: sirovina (u ekvivalentu mlijeka) koja je mljekarama isporučena s poljoprivrednih gospodarstava.

               —

               Tablica B/„Raspoloživi proizvodi”: vrhnje izdvojeno na poljoprivrednom gospodarstvu i dostavljeno u mljekaru.

               —

               Tablica A/„Dobiveni proizvodi” i Tablica B/„Upotreba”:

                           —

                           pasterizirano, sterilizirano ili uperizirano,

                           —

                           također uključuje i zakiseljeno vrhnje,

                           —

                           također uključuje i vrhnje u pakovinama od aluminijske folije (tetrapak) ili u limenkama.

      ZAKISELJENO MLIJEKO (14)

      Zakiseljeno mlijeko: mliječni proizvodi s pH faktorom između 3,8 i 5,5.

               —

               odnosi se na jogurte, tekuće jogurte, pripremljene jogurte, toplinski obrađeno fermentirano mlijeko i druge proizvode,

               —

               također uključuje proizvode koji se baziraju na ili sadrže bifidus bakterije.

      Zakiseljeno mlijeko s aditivima (141): zaslađeno zakiseljeno mlijeko treba uvrstiti u rubriku 142.

      Zakiseljeno mlijeko bez aditiva (142): uključuje i zakiseljeno mlijeko s dodatkom šećera i/ili sladila.

      NAPICI NA BAZI MLIJEKA (15)

      Napici na bazi mlijeka: drugi tekući proizvodi koji sadrže najmanje 50 % mliječnih proizvoda, uključujući i proizvode na bazi sirutke.

               —

               uključuje čokoladno mlijeko, mlaćenicu s aditivima ili aromama itd.

      DRUGI SVJEŽI PROIZVODI (16)

               —

               Odnosi se na svježe mliječne proizvode koji nisu drugdje navedeni, uglavnom na deserte na bazi mlijeka (želirano mlijeko, voćne kolače s jajčanom kremom, deserte od vrhnja, pjene itd.) i sladoled (i slične proizvode) koje proizvode poduzeća koja podnose izvješća,

               —

               također uključuje deserte u limenkama,

               —

               također uključuje svježe domaće proizvode isporučene s poljoprivrednih gospodarstava (pod rubrikom Raspoloživi proizvodi/III.4) i stavljene na tržište bez prerade (isključujući pakiranje).

      KONCENTRIRANO MLIJEKO (21)

      Koncentrirano mlijeko: proizvod dobiven djelomičnim odstranjivanjem vode, samo iz punomasnog mlijeka, poluobranog mlijeka ili obranog mlijeka;

               —

               također uključuje i evaporirano mlijeko (toplinski obrađeno) i koncentrirano mlijeko s dodatkom šećera,

               —

               također uključuje i koncentrirano mlijeko za proizvodnju čokoladnog granulata; osušenog granuliranog proizvoda koji se sastoji od mlijeka, šećera i kakao paste u sljedećim omjerima:

                           —

                           mliječna mast: više od 6,5 % (masenog udjela) ali manje od 11 % (masenog udjela),

                           —

                           kakao: više od 6,5 % (masenog udjela) ali manje od 15 % (masenog udjela),

                           —

                           saharoza: (uključujući invertni šećer koji se računa kao saharoza): više od 50 % (masenog udjela) ali manje od 60 % (masenog udjela),

                           —

                           bezmasna suha tvar: više od 17 % (masenog udjela) ali manje od 30 % (masenog udjela),

                           —

                           voda: više od 0,5 % (masenog udjela) ali manje od 3,5 % (masenog udjela).

         Njegov je sastav prikazan u Prilogu I. Uredbi Komisije (EEZ) br. 380/84 od 15. veljače 1984. (SL L 46, 16.2.1984., str. 26).

      MLIJEČNI PROIZVODI U PRAHU (22)

      Mliječni proizvodi u prahu: proizvodi dobiveni odstranjivanjem vode iz vrhnja, punomasnog mlijeka, poluobranog mlijeka, obranog mlijeka, mlaćenice i zakiseljenog mlijeka;

               —

               također uključuje aditive dodane sirovini prije nego je proizvod bio prerađen u prah,

               —

               također uključuje mlijeko u prahu proizvedeno u mljekarama i sadržano u hrani za dojenčad i u hrani za životinje u prahu.

      Punomasno mlijeko u prahu (221): mlijeko u prahu sa sadržajem mliječne masti ne manjim od 42 % mase proizvoda.

      Punomasno mlijeko u prahu (222): mlijeko u prahu sa sadržajem mliječne masti ne manjim od 26 % i manjim od 42 % mase proizvoda.

      Djelomično obrano mlijeko u prahu (223): mlijeko u prahu sa sadržajem mliječne masti ne manjim od 1,5 % i manjim od 26 % mase proizvoda.

      Obrano mlijeko u prahu (224): mlijeko u prahu s maksimalnim sadržajem mliječne masti od 1,5 % težine proizvoda.

      Mlaćenica u prahu (225): proizvod u prahu napravljen od mlaćenice.

      Drugi proizvodi u prahu (226): podsireno mlijeko i zgrušano vrhnje, kefir i drugi fermentirani ili zakiseljeni proizvodi od mlijeka ili vrhnja, bez obzira na to jesu li s dodatkom šećera ili drugih sladila ili aroma ili s dodatkom voća ili kakaa;

               —

               također uključuje mješavine vrhnja, mlijeka, mlaćenice i/ili sirutke u prahu,

               —

               također uključuje proizvode u prahu na bazi proteina.

      MASLAC (23)

      Maslac, ukupni i drugi žuti mliječni proizvodi od mliječne masti (23): uključuje maslac, topljeni maslac i maslo i druge žute proizvode od mliječne masti, izražene u ekvivalentu maslaca, sa sadržajem mliječne masti od 82 % mase proizvoda.

               —

               Tablica A: Danska: uključuje samo maslac (231),

               —

               Tablica B: rubrike 231 (maslac), 232 (topljeni maslac i maslo) i 233 (drugi žuti mliječni proizvodi od mliječne masti) moraju biti izraženi u masi proizvoda. Samo stavka 23 mora biti izražena u ekvivalentu maslaca.

      Maslac (231): proizvod sa sadržajem mliječne masti ne manjim od 80 % i manjim od 90 %, maksimalnim sadržajem vode od 16 % i maksimalnim sadržajem bezmasne suhe tvari od 2 %.

               —

               Također uključuje maslac koji sadrži male količine trava, začina, aromatskih tvari itd. pod uvjetom da proizvod zadrži svojstva maslaca.

      Topljeni maslac i maslo (232):

      Topljeni maslac: topljeni maslac ima sadržaj mliječne masti veći od 85 % mase proizvoda. Pored topljenog maslaca kao takvog, ovaj pojam obuhvaća i više sličnih dehidriranih vrsta maslaca koje su generički poznate pod različitim nazivima, kao što su „dehidrirani maslac”, „bezvodni maslac”, „maslo”, „maslačna mast” (mliječna mast) i „koncentrirani maslac”.

      Maslo: proizvod koji se može dobiti od mlijeka, vrhnja ili maslaca postupcima odstranjivanja vode i ekstrakta bezmasne suhe tvari, s minimalnim sadržajem mliječne masti od 99,3 % ukupne mase i maksimalnim sadržajem vode od 0,5 % ukupne mase.

               —

               također uključuje „ghee”,

               —

               kako bi se izbjeglo dvostruko računanje, odnosi se samo na izravnu proizvodnju od vrhnja.

      Drugi žuti proizvodi od mliječne masti (233):

      Maslac sa smanjenom količinom masti: proizvod sličan maslacu s masenim udjelom mliječne masti manjim od 80 % (isključujući sve druge masti) (komercijalni nazivi: tričetvrt–masni maslac, polumasni maslac i mliječni namaz).

      Masti koje se sastoje od biljnih i/ili životinjskih proizvoda: proizvodi u obliku čvrste, mazive emulzije, u načelu tipa voda–u–ulju, dobiveni od čvrstih i/ili tekućih biljnih i/ili životinjskih masti pogodnih za ljudsku potrošnju, sa sadržajem mliječne masti od 10 % do 80 % ukupne masti.

      SIR (24)

      Sir: svježi ili zreli, čvrsti ili polučvrsti proizvod, dobiven zgrušavanjem mlijeka, obranog mlijeka, djelomično obranog mlijeka, vrhnja, zgrušanog vrhnja ili mlaćenice, samoga ili u kombinaciji, djelovanjem sirila ili drugih prikladnih sredstava za zgrušavanje, te djelomičnim ocjeđivanjem sirutke koja nastaje pri takvom zgrušavanju (Codex Alimentarius – FAO, svezak XVI., Norma A-6).

                           —

                           Tablica A:

                           —

                           samo kravlje mlijeko,

                           —

                           također uključuje sir koji se upotrebljava za proizvodnju topljenog sira, ali isključuje topljeni sir.

                           —

                           Tablica B:

                           —

                           uključuje sve kategorije sireva (i gruševa) dobivenih od svih vrsta mlijeka (242),

                           —

                           također uključuje ricottu,

                           —

                           količine sira ne smiju uključivati količine sira koji se upotrebljava za proizvodnju topljenog sira,

                           —

                           podjela u glavne kategorije po tvrdoći ovisi o udjelu vode u bezmasnoj tvari sira:

      Meki sir (2421): sir u kojemu udio vode u bezmasnoj suhoj tvari, kad je pročišćena, nije manji od 68 %.

      Polumeki sir (2422): sir u kojemu udio vode u bezmasnoj suhoj tvari, kad je pročišćena, nije manji od 62 % ali je manji od 68 %.

      Polutvrdi sir (2423): sir u kojemu udio vode u bezmasnoj suhoj tvari, kad je pročišćena, nije manji od 55 % ali je manji od 62 %.

      Tvrdi sir (2424): sir u kojemu udio vode u bezmasnoj suhoj tvari, kad je pročišćena, nije manji od 47 % ali je manji od 55 %.

      Vrlo tvrdi sir (2425): sir u kojemu udio vode u bezmasnoj suhoj tvari, kad je pročišćena, nije manji od 47 %.

      Svježi sir (2426): proizvod dobiven od kiselog mlijeka iz kojega je većina seruma odstranjena (npr. ocjeđivanjem ili prešanjem). Isto tako uključuje gruševe (osim onih u obliku praha) kod kojih do 30 % masenog udjela čini šećer i dodano voće.

               —

               Uključuje svježu urdu (dobivenu koncentriranjem sirutke i dodavanjem mlijeka ili mliječne masti).

      TOPLJENI SIR (25)

      Topljeni sir: proizvod dobiven ribanjem, miješanjem, topljenjem i emulgiranjem pod djelovanjem topline i uz pomoć emulgatora, jedne ili više vrsta sira, sa ili bez dodatka mliječnih komponenti i/ili druge hrane. (Codex Alimentarius – FAO, Svezak XVI., Norma A–8 (b)).

      KAZEIN I KAZEINATI (26)

      Kazein: je glavni proteinski sastojak mlijeka. Dobiva se od obranog mlijeka taloženjem (grušanjem), uglavnom pomoću kiselina ili sirila. Ova rubrika obuhvaća razne vrste kazeina koji se razlikuju po metodi zgrušavanja, npr. kiseli kazein ili kazein dobiven pomoću sirila (parakazein). (Pojašnjenja uz usklađeni sustav – odjeljak VI., poglavlje 35. (br. 35.01)).

      Kazeinati: (soli kazeina) uključuju natrijeve i amonijeve soli poznate kao „topljivi kazeini”; te se soli obično upotrebljavaju za pripremu koncentrirane hrane i farmaceutskih proizvoda. Kalcijev kazeinat upotrebljava se kod pripreme hrane ili kao ljepilo, ovisno o tipu. (Pojašnjenja uz usklađeni sustav – odjeljak VI., poglavlje 35. (br. 35.01)).

      SIRUTKA (27)

      Sirutka: Nusproizvod dobiven tijekom proizvodnje sira ili kazeina. U tekućem stanju sirutka sadrži prirodne sastojke (u prosjeku 4,8 % laktoze, 0,8 % proteina i 0,2 % masti u masi proizvoda) koji ostaju nakon odstranjivanja kazeina i većine masti iz mlijeka.

      Ukupna sirutka (27): također uključuje sirutku koja se u mljekari upotrebljava za proizvodnju hrane za životinje.

               —

               Za stavke 271 (sirutka isporučena u tekućem obliku), 272 (sirutka upotrijebljena u koncentriranom obliku), 273 (sirutka u prahu ili u bloku), 274 (laktoza), 275 (laktalbumin) mora se navesti njihova stvarna masa. Samo stavka 27 (ukupna sirutka) mora biti prikazana u ekvivalentu tekuće sirutke i ni u kojem slučaju ne smije biti zbroj gore spomenutih količina.

      Sirutka isporučena u tekućem obliku (271): sirutka koja je isporučena kako bi se koristila uglavnom kao hrana za životinje. Količine koje se koriste kao sirovina za druge procese ne smiju biti uključene.

      Sirutka isporučena u koncentriranom obliku (272).

      Sirutka u prahu ili u bloku (273).

      Laktoza (mliječni šećer) (274).

      Laktalbumin (275): jedna od glavnih komponenti proteina sirutke.

      DRUGE PRERAĐEVINE (28)

               —

               Ova se rubrika odnosi na industrijske mliječne proizvode (treba ih navesti) koji nisu drugdje navedeni, uglavnom laktoferine.

               —

               Također uključuje prerađevine s poljoprivrednih gospodarstava (u rubrici „Raspoloživi proizvodi/III.4”) i stavljene na tržište bez prerade (isključujući pakiranje ili zrenje).

         PRILOG II.
   TABLICA A

   Tablica B

   TABLICA C

   TABLICA D

   TABLICA E

   TABLICA F

   TABLICA G.1

   TABLICA G.2

   TABLICA G.3

   TABLICA G.4

   TABLICA G.5

   POJAŠNJENJA

      TABLICA A

   Podaci vezani uz ovu tablicu odnose se samo na kravlje mlijeko, što se tiče mlijeka isporučenog mljekarama i što se tiče dobivenih proizvoda (zato su mješavine isključene).
   Kod tjednih izvještaja podaci za tjedne koji prelaze u sljedeći mjesec moraju se podijeliti i raščlaniti u skladu s brojem radnih dana u svakom od ta dva mjeseca.

                  Sadržaj masti:

                           —

                           sadržaj masti u mlijeku kao postotak mase proizvoda,

                           —

                           ponderirani nacionalni prosjek na temelju podataka dobivenih primjenom metode Röse-Gottlieb (oznaka IDF/FIL 1C: 1987.).

                  Sadržaj proteina:

                           —

                           sadržaj proteina u mlijeku kao postotak mase proizvoda,

                           —

                           ponderirani nacionalni prosjek na temelju podataka dobivenih primjenom metode Kjeldahl.

      Dobiveni proizvodi: za količine prerađenih svježih mliječnih proizvoda podrazumijeva se da su raspoložive za isporuku izvan mljekara.

      TABLICA B

   Kako bi se izbjeglo dvostruko računanje, mliječni proizvodi upotrijebljeni u istoj mljekari za proizvodnju drugih mliječnih proizvoda ne uzimaju se u obzir.
   Isto tako, podaci u ovoj tablici odnose se na pojam „nacionalna mljekara”. Prema tome, sva trgovina sirovinama ili proizvodima između mljekara u dotičnoj državi članici mora biti isključena iz podataka o nacionalnoj proizvodnji.

      Raspoloživi proizvodi/I. i II.: isporučeno mlijeko: odnosi se na otkup svih vrsta punomasnog mlijeka (kravlje, ovčje, kozje i bivolje mlijeko) i na proizvode isporučene izravno s poljoprivrednih gospodarstava.

      Raspoloživi proizvodi/II.6: odnosi se na ostale mliječne proizvode (kao što su sir, maslac i jogurt) isporučene izravno s poljoprivrednih gospodarstava. Ti proizvodi, bez obzira na to jesu li prerađeni ili ne, namijenjeni su za unos u proizvodne procese mljekara i moraju biti uključeni u dio B (Upotreba) tablice.

      Raspoloživi proizvodi/III.4: odnosi se na mliječne proizvode (kao što su sir, maslac i jogurt) uvezene iz drugih zemalja. Bez obzira na to jesu li ti proizvodi namijenjeni za unos u proizvodne procese mljekara, moraju biti uključeni u dio B (Upotreba) tablice.
   Ako su namijenjeni za stavljanje na tržište bez prerade (isključujući pakiranje i zrenje), ti proizvodi moraju biti uneseni u rubriku 16 (ako se radi o svježim domaćim proizvodima) ili 28 (ako se radi o prerađevinama s poljoprivrednih gospodarstava).

      Raspoloživi proizvodi/III. – Uvoz i mlijeko koje dolazi iz zemalja unutar Zajednice: u rinfuzi ili u spremnicima od 2 ili više litara.

      Stupac 1. – Količine: ako nije naznačeno drukčije, količine koje treba zabilježiti odnose se na neto masu sirovine/gotovog proizvoda (u 1 000 tona).
   Za količine svježih mliječnih prerađevina podrazumijeva se da su raspoložive za isporuku izvan mljekara.

      Stupac 2/B. Upotreba – sadržaj mliječne masti: količine (u tonama) mliječne masti upotrijebljene za proizvodnju dotičnog proizvoda, uključujući moguće gubitke koji se javljaju tijekom procesa proizvodnje.

      Stupac 3/A. Raspoloživi proizvodi – mliječni protein: količine (u tonama) mliječnog proteina sadržanog u kravljem mlijeku isporučenom mljekarama.

      Stupac 3/B Upotreba – ulaz punomasnog mlijeka: količine (u 1 000 tona) punomasnog mlijeka koje se upotrebljava u proizvodnji dotičnog proizvoda, uključujući moguće gubitke koji se javljaju tijekom procesa proizvodnje.

      Stupac 4/B. Upotreba – ulaz obranog mlijeka:

               —

               pozitivan: količine (u 1 000 tona) obranog mlijeka koje se upotrebljava u proizvodnji dotičnog proizvoda, uključujući moguće gubitke koji se javljaju tijekom procesa proizvodnje,

               —

               negativan: količine (u 1 000 tona) obranog mlijeka dobivenog tijekom procesa proizvodnje dotičnog proizvoda (na primjer: obrano mlijeko dobiveno tijekom proizvodnje maslaca od punomasnog mlijeka ili vrhnja).

      Druge upotrebe (oznake 3 – 6):

      Obrano mlijeko i mlaćenica vraćeni na poljoprivredno gospodarstvo (3): obrano mlijeko i mlaćenica koji su vraćeni na poljoprivredna gospodarstva.

      Izvoz i pošiljke mlijeka i vrhnja u rinfuzi (4): izvoz i pošiljke punomasnog mlijeka, obranog mlijeka i tekućeg vrhnja u rinfuzi ili u spremnicima od 2 ili više litara unutar Zajednice.

      Druge namjene (5): uključuje punomasno i obrano mlijeko u rinfuzi ili u spremnicima od 2 ili više litara isporučeno prehrambenim industrijama (npr. za sladoled) ili namijenjeno za upotrebu kao hrana za životinje u svim oblicima, osim stavke 3.

      Razlike (6): odnosi se na statističke razlike.

      TABLICA C

      Poljoprivredno gospodarstvo: tehničko-ekonomska jedinica pod jedinstvenom upravom koja proizvodi poljoprivredne proizvode.

      A:   Raspoloživi proizvodi:

      Kravlje mlijeko: odnosi se na kravlje mlijeko, isključujući mlijeko koje se izravno posisa, ali uključujući ono dobiveno mužnjom (uključujući kolostrum) koje se koristi kao hrana za životinje (na primjer u kantama ili na drugi način).

      Muzne krave: krave koje se isključivo ili uglavnom koriste za proizvodnju mlijeka za ljudsku potrošnju i/ili za preradu u mliječne proizvode, uključujući i muzne krave izdvojene za klanje (bez obzira na to jesu li ili nisu tovljene između njihove zadnje laktacije i klanja).

      Stupac „Punomasno mlijeko”: odnosi se na količine dobivenog mlijeka.

      Stupac „Obrano mlijeko i mlaćenica”:

               —

               vraćeno iz mljekara (1): vidjeti definiciju u Tablici B/3,

               —

               bilanca isporuka vrhnja (2).

      B.   Upotreba:

      Punomasno mlijeko/potrošnja u domaćinstvu: punomasno mlijeko potrošeno u domaćinstvu vlasnika poljoprivrednog gospodarstva (prema tome, samo za ljudsku potrošnju).

      Punomasno mlijeko/izravna prodaja: punomasno mlijeko za ljudsku potrošnju prodano izravno potrošačima.

      Punomasno mlijeko/domaći maslac i vrhnje: punomasno mlijeko (sve vrste) upotrijebljeno za izradu domaćeg maslaca i vrhnja.

      Punomasno mlijeko/domaći sir: punomasno mlijeko (sve vrste) upotrijebljeno za proizvodnju domaćeg sira.

      Punomasno mlijeko/drugi proizvodi: punomasno mlijeko (sve vrste) upotrijebljeno za proizvodnju mliječnih proizvoda za ljudsku potrošnju (npr. jogurta).

      Punomasno mlijeko/hrana za životinje: punomasno mlijeko koje se na poljoprivrednim gospodarstvima koristi kao hrana za životinje, u bilo kojem obliku (kakvi jesu ili kao dio krmne smjese koja se proizvodi na poljoprivrednom gospodarstvu).

      Punomasno mlijeko/isporučeno mljekarama:

               —

               uključuje isporuke:

                           —

                           svih vrsta punomasnog mlijeka (kravljeg, ovčjeg, kozjeg i bivoljeg) mljekarama (unutar ili izvan države članice) i poljoprivrednim gospodarstvima iz članka 2. Direktive 96/16/EZ,

                           —

                           drugih proizvoda (navesti) u ekvivalentu mlijeka,

               —

               isporuke vrhnja moraju biti izražene u ekvivalentu mlijeka.

      Punomasno mlijeko/razlike i gubici:

               —

               odnosi se na statističke razlike i na količine izgubljene tijekom proizvodnje,

               —

               ukupna količina u „stupcu s upotrebom punomasnog mlijeka” treba biti jednaka ukupnoj raspoloživoj količini.

      Obrano mlijeko i mlaćenica/konzumno mlijeko: obrano mlijeko i mlaćenica upotrijebljeni na poljoprivrednim gospodarstvima za ljudsku potrošnju, posebno za kućnu potrošnju na gospodarstvima i za izravnu prodaju potrošačima.

      Obrano mlijeko i mlaćenica/domaći sir: količina obranog mlijeka i mlaćenice upotrijebljenih za proizvodnju domaćeg sira.

      C.   Dobiveni proizvodi:

   Količine koje se bilježe trebaju se odnositi na neto masu gotovog proizvoda (u 1 000 tona).

      Konzumno mlijeko: potrošnja u domaćinstvu i izravna prodaja.

      Domaće vrhnje: vrhnje proizvedeno na poljoprivrednom gospodarstvu.

      Domaći maslac: maslac proizveden na poljoprivrednom gospodarstvu.

      Domaći sir: sir proizveden na poljoprivrednom gospodarstvu.

      Drugi proizvodi: drugi proizvodi (navesti) proizvedeni na poljoprivrednom gospodarstvu.

      Od čega je isporučeno mljekarama: odnosi se na isporuke vrhnja, maslaca, sira i drugih domaćih proizvoda mljekarama (unutar i izvan države članice).

      TABLICE D I E

      Isporučeno mlijeko: količine mlijeka i vrhnja (u ekvivalentu mlijeka) isporučene izravno s poljoprivrednih gospodarstava.

      TABLICA E

      Sabirni centri: odnosi se samo na ona poduzeća koja otkupljuju mlijeko od poljoprivrednih gospodarstava i prodaju ga mljekarama u svoje ime. Prema tome, sabirni centri koji čine lokalne jedinice ovisne o mljekarama nisu uključeni.
   Obračunski centri u kojima se na nacionalnoj razini obračunavaju količine mlijeka koje se na nacionalnom državnom području isporuče poduzeću (mljekari) iz druge države članice moraju prema tome također biti uključeni u ovu tablicu.

      TABLICA F

      Količina: ukupna količina prerađene sirovine = količine punomasnog mlijeka (ili ekvivalent punomasnog mlijeka) upotrijebljene za proizvodnju mliječnih proizvoda u poduzećima.

      TABLICE D, E, F I G

      Poduzeće: poduzeće je najmanja kombinacija pravnih jedinica koja čini organizacijsku jedinicu za proizvodnju dobara i usluga te ima određeni stupanj autonomije pri odlučivanju, posebno pri raspoređivanju vlastitih tekućih sredstava. Poduzeće obavlja jednu ili više djelatnosti na jednoj ili više lokacija. Poduzeće može biti samo jedna pravna jedinica. (Uredba Vijeća (EEZ) br. 696/93 od 15. ožujka 1993., SL L 76, 30.3.1993.).
   Dostavljeni podaci koji podliježu povjerljivosti statističkih podataka moraju biti jasno označeni kao takvi.
   Tablice moraju biti ispunjene za sva poduzeća koja su u radu 31. prosinca referentne godine. One se odnose na aktivnosti mljekara, uključujući aktivnosti mljekara koje su one tijekom godine preuzele.
   PRILOG III.
   Program rada za 1997.
   1.   Države članice trebaju do 1. svibnja 1997. Komisiji dostaviti, u mjeri u kojoj to bude moguće:

               (a)

               podatke predviđene u stupcu 1 i stupcima 2 i/ili 3 donje tablice, zajedno s detaljnim izvješćem s opisom metoda korištenih za dobivanje tih podataka;

               (b)

               izvješće o regionalnim razlikama u sadržaju proteina isporučenog kravljeg mlijeka;

               (c)

               izvješće o odnosu između upotrebe proteina u proizvodnji mliječnih proizvoda i sadržaja proteina u mliječnim proizvodima.

         2.   Države članice moraju istodobno poslati Komisiji izvješće s opisom tehničke opreme za bilježenje podataka iz stavka 1. i svoje prijedloge za program za 1998.
   AKTIVNOSTI MLJEKARE


Odluka Komisije od 22/03/2017 u kojoj se određuje koncentracija kompatibilna sa zajedničkim tržištem (Predmet br. COMP/M.8361 - QATAR AIRWAYS / ALISARDA / MERIDIANA) prema Uredbi Vijeća (EZ) No 139/2004 (Vjerodostojan je samo tekst na engleskom jeziku)


title: 2000/57/EZ: Odluka Komisije od 22. prosinca 1999. o sustavu ranog upozorenja i odgovora za sprečavanje i kontrolu zaraznih bolesti na temelju Odluke br. 2119/98/EZ Europskog parlamenta i Vijeća (priopćena pod brojem dokumenta C(1999) 4016)

text:
               15/Sv. 17

               HR

               Službeni list Europske unije

               18

         32000D0057

               L 021/32

               SLUŽBENI LIST EUROPSKE UNIJE

         ODLUKA KOMISIJE
   od 22. prosinca 1999.
   o sustavu ranog upozorenja i odgovora za sprečavanje i kontrolu zaraznih bolesti na temelju Odluke br. 2119/98/EZ Europskog parlamenta i Vijeća
   (priopćena pod brojem dokumenta C(1999) 4016)
   (2000/57/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Odluku br. 2119/98/EZ Europskog parlamenta i Vijeća od 24. rujna 1998. o uspostavi mreže za epidemiološki nadzor i kontrolu zaraznih bolesti unutar Zajednice (1), a posebno njezine članke 1. i 7.,
   budući da:

               (1)

               U skladu s Odlukom br. 2119/98/EZ, mrežu na razini Zajednice treba osnovati u svrhu promicanja suradnje i koordinacije između država članica, uz pomoć Komisije, s ciljem unapređenja sprečavanja i kontrole kategorija zaraznih bolesti u Zajednici navedenih u Prilogu spomenutoj Odluci. Tu mreža treba koristiti za epidemiološki nadzor tih bolesti te radi uspostave sustava ranog upozorenja i odgovora.

               (2)

               Bolesti i posebna zdravstvena pitanja koje treba obuhvatiti sustavom ranog upozorenja i odgovora na razini Zajednice, trebala bi odražavati trenutačne potrebe u Zajednici, a posebno dodanu vrijednost reakcije na razini Zajednice.

               (3)

               Sustav ranog upozorenja i odgovora mora rješavati pitanja koja postave tijela nadležna za javno zdravlje u svakoj državi članici ili pitanja otvorena na temelju podataka prikupljenih sukladno članku 4. Odluke br. 2119/98/EZ.

               (4)

               Ova bi Odluka trebala olakšati integraciju mreže Zajednice osnovane na temelju Odluke br. 2119/98/EZ s ostalim mrežama za brzo uzbunjivanje osnovanima na nacionalnoj razini ili na razini Zajednice, kako bi sustav ranog upozorenja i odgovora mogao obuhvatiti bolesti i posebna pitanja. U svrhu njezine primjene, mreža Zajednice stoga treba funkcionirati prije svega uporabom Sustava zdravstvenog nadzora zaraznih bolesti unutar Europske informacijske mreže za javno zdravlje (EUPHIN-HSSCD), a koji se sastoji od tri komponente:

                           (a)

                           sustava ranog upozorenja i odgovora za izvješća o posebnim prijetnjama javnosti koje prenesu tijela nadležna za javno zdravlje svake države članice odgovorna za određivanje mjera koje bi mogle biti potrebne radi zaštite javnog zdravlja;

                           (b)

                           razmjene informacija između akreditiranih struktura i tijela država članica bitnih za javno zdravlje;

                           (c)

                           posebne mreže o bolestima koje su odabrane da se epidemiološki nadziru, između akreditiranih struktura i tijela država članica;

               (5)

               Razvoj novih korisnih tehnologija trebalo bi redovito pratiti i uzeti u obzir radi uvođenja operativnog sustava EUPHIN-HSSCD.

               (6)

               Mjere predviđene ovom Odlukom u skladu su s mišljenjem Odbora uspostavljenog člankom 7. Odluke 2119/98/EZ,

         DONIJELA JE OVU ODLUKU:
   Članak 1.
   1.   Sustav ranog upozorenja i odgovora unutar mreže Zajednice predviđa se samo za događaje definirane Prilogom I. (dalje u tekstu: „događaji”) ili indikacije takvih događaja koji, samostalno ili u zajedno s drugim sličnim događajima, predstavljaju prijetnju javnom zdravlju ili imaju potencijal da postanu prijetnja javnom zdravlju.
   2.   Strukture i/ili tijela svake države članice prikupljaju i razmjenjuju sve potrebne informacije koje imaju o takvim događajima, npr. uporabom nacionalnih nadzornih sustava, komponenata epidemiološkog nadzora mreže Zajednice ili bilo kojeg drugog sustava Zajednice za prikupljanja informacija.
   Članak 2.
   1.   Postupci za razmjenu informacija koje ukazuju na pojavu nekog slučaja opisane su u Prilogu II. odjeljku 1. (1. razina: razmjena informacija).
   2.   Postupci koje treba poštovati kada neki događaj ima potencijal postati prijetnja javnom zdravlju ili kada neki događaj predstavlja definitivnu prijetnju javnom zdravlju opisani su u Prilogu II. odjeljku 2. (2. razina: potencijalna prijetnja) i odjeljku 3. (3. razina: sigurna prijetnja).
   3.   Postupci koje treba poštovati kako bi se osigurale informacije za javnost i za dotične profesije opisani su u Prilogu II. odjeljku 4.
   Članak 3.
   1.   Nadležna tijela u državama članicama svake godine, najkasnije do 31. ožujka, Komisiji dostavljaju analitičko izvješće o događajima i postupcima koji se primjenjuju u okviru sustava ranog upozorenja i odgovora. Dodatno, nadležna tijela u državama članicama mogu redovito izvješćivati o određenim događajima od posebnog značaja.
   2.   Komisija, u godišnjem izvješću na temelju tih izvješća, ispituje djelovanje sustava ranog upozorenja i odgovora i, ako je potrebno, predlaže promjene tog sustava.
   Članak 4.
   Ova Odluka stupa na snagu 1. siječnja 2000.
   Članak 5.
   Ova je Odluka upućena svim državama članicama.

      Sastavljeno u Bruxellesu 22. prosinca 1999.

            Za Komisiju

         David BYRNE

            Član Komisije

      (1)  SL L 268, 3.10.1998., str. 1.

      PRILOG I.
      Događaji koje treba prijaviti unutar sustava ranog upozorenja i odgovora

                  1.

                  Izbijanja zaraznih bolesti koja obuhvaćaju više od jedne države članice u Zajednici.

                  2.

                  Prostorne ili privremene skupine bolesti sličnog tipa, ako patogeni agensi predstavljaju mogući uzrok, a postoji rizik od širenja između država članica unutar Zajednice.

                  3.

                  Povremene ili stalne skupine bolesti sličnog tipa izvan Zajednice, ako patogeni agensi predstavljaju mogući uzrok, a postoji rizik od širenja na Zajednicu.

                  4.

                  Pojava ili ponovno izbijanje zaraznih bolesti ili nekog zaraznog agensa koji bi radi sprečavanja njihovog širenja mogli zahtijevati pravovremeno i koordinirano djelovanje Zajednice.

      PRILOG II.
      Postupci za informiranje, savjetovanje i suradnju u okviru sustava ranog upozorenja i odgovora
      1.   1. razina aktivacije: razmjena informacija

                  1.

                  Ako informacije prikupljene unutar jedne ili više država članica, odnosno informacije koje dolaze iz drugih priznatih izvora ukazuju da je događaj vjerojatan, nadležna tijela odgovorna za određivanje mjera za zaštitu javnog zdravlja u svakoj dotičnoj državi članici putem mreže, bez odlaganja obavješćuju svoje kolege u drugim državama članicama, kao i Komisiju, o okolnostima i cjelokupnoj situaciji. Nakon primitka navedenih informacija, nadležna tijela u dotičnim državama članicama izražavaju svoje mišljenje o tome jesu li mjere drugih država članica odnosno koordinirana djelovanja Zajednice potpomognute Komisijom potrebne.

                  2.

                  Komisija i dotične države članice osiguravaju neprekidnu uzajamnu i brzu razmjenu primljenih informacija te o tome redovito informiraju druge države članice.

                  3.

                  Tijela nadležna za javno zdravlje u dotičnoj državi članici (dotičnim državama članicama) bez odlaganja, u suradnji sa strukturama i/ili tijelima procjenjuju prikupljene informacije kako bi utvrdile postoji li događaj koji predstavlja prijetnju javnom zdravlju.

                  4.

                  Komisija može sazvati izvanredan sastanak odbora za mrežu ili stručnjaka koje taj odbor predloži, kako bi osigurala transparentnost i učinkovitost eventualnog djelovanja.

            2.   2. razina aktivacije: potencijalna prijetnja

      U slučajevima kada informacija o događaju ili indikacije takvog događaja ukazuju na potencijalnu prijetnju javnom zdravlju, tijela nadležna za javno zdravlje u dotičnoj državi članici (dotičnim državama članicama) bez odlaganja obavješćuju svoje kolege u drugim državama članicama, kao i Komisiju o prirodi i opsegu potencijalne prijetnje i mjerama koje namjeravaju poduzeti samostalno ili u suradnji s drugim dotičnim državama članicama, Komisijom ili trećim stranama.
      2.1.   Verifikacija i ocjenjivanje

      Tijela nadležna za javno zdravlje u dotičnoj državi članici (dotičnim državama članicama) bez odlaganja, u suradnji sa strukturama i/ili tijelima procjenjuju prikupljene informacije kako bi utvrdile postoji li događaj koji predstavlja prijetnju javnom zdravlju.
      Terenska epidemiološka ekspertiza, laboratorijska podrška, klinička i druga prijeko potrebna ekspertiza na raspolaganju su u obliku tehničke pomoći za svaku daljnju istragu unutar država članica. Zajednica ili pojedinačne države članice mogu ih osigurati ako je tako zatražila dotična država članica.
      Komisija pomaže u koordinaciji mjera predostrožnosti tijekom pripreme za bilo koju potencijalnu prijetnju javnom zdravlju.
      Komisija može sazvati izvanredan sastanak odbora za mrežu ili stručnjaka koje taj odbor predloži kako bi koordinirala potrebno djelovanje.
      2.2.   Deaktivacija

      Ako se konačnom procjenom rizika zaključi da se nije razvila ni jedna prijetnja javnom zdravlju, te da nije potrebno poduzimati nikakvo djelovanje, odnosno lokalno djelovanje, tijela nadležna za javno zdravlje u svakoj dotičnoj državi članici bez odlaganja obavješćuju svoje kolege u drugim državama članicama i Komisiju o prirodi i opsegu mjera koje su već poduzele ili ih imaju namjeru poduzeti.
      Ako druge države članice ili Komisija u roku od tri dana ne podnesu prigovor, nije potrebna ni jedna druga aktivnost za sustav ranog upozorenja i odgovora.
      3.   3. razina aktivacije: sigurna prijetnja

      Ako neki događaj rezultira prijetnjom javnom zdravlju, tijela nadležna za javno zdravlje u dotičnoj državi članici (dotičnim državama članicama) bez odlaganja obavješćuju svoje kolege u drugim državama članicama i Komisiju o prirodi i opsegu potencijalne prijetnje, kao i o mjerama koje namjeravaju poduzeti samostalno ili u suradnji s drugim dotičnim državama članicama, Komisijom ili trećim stranama.
      3.1.   Koordinacija mjera

      Tijela nadležna za javno zdravlje u dotičnoj državi članici (dotičnim državama članicama) bez odlaganja obavješćuju druge države članice i Komisiju o napretku i rezultatima poduzetih mjera.
      Države članice i Komisija koordiniraju daljnje mjere koje treba poduzeti na razini Zajednice sukladno člancima 3. i 6. Odluke 2119/98/EZ.
      Komisija podupire države članice u koordinaciji njihovih napora da se nose s prijetnjom javnom zdravlju te kako bi osigurale zaštitu stanovništva.
      Komisija može sazvati izvanredan sastanak odbora za mrežu ili delegata koje taj odbor predloži, kako bi koordinirala djelovanje.
      3.2.   Deaktivacija

      Sustav se deaktivira nakon suglasnosti dotične države članice, koja o tome obavješćuje druge države članice i Komisiju.
      4.   Informiranje javnosti i dotičnih profesija

      Ako do događaja dođe, države članice bez odlaganja osiguravaju prikladni informativni materijal za osobe dotičnih profesija, kao i za javnost, i obavješćuju ih o usvojenim mjerama.
      Komisija i države članice obavješćuju osobe dotične profesije te javnost o svim smjernicama dogovorenima na razini Zajednice i bez odlaganja ih obavješćuju kada je prijetnja javnom zdravlju prestala.


title: 97/549/EZ: Odluka Komisije od 14. srpnja 1997. o stavljanju na tržište testa T102 ( Streptococcus thermophilus T102), na temelju Direktive Vijeća 90/220/EEZ  Tekst značajan za EGP

text:
                  15/Sv. 31

                  HR

                  Službeni list Europske unije

                  21

            31997D0549

                  L 225/34

                  SLUŽBENI LIST EUROPSKE UNIJE

         ODLUKA KOMISIJE
         od 14. srpnja 1997.
         o stavljanju na tržište testa T102 (Streptococcus thermophilus T102), na temelju Direktive Vijeća 90/220/EEZ
         (Tekst značajan za EGP)
         (97/549/EZ)
         KOMISIJA EUROPSKIH ZAJEDNICA,
         uzimajući u obzir Ugovor o osnivanju Europske zajednice,
         uzimajući u obzir Direktivu Vijeća 90/220/EEZ od 23. travnja 1990. o namjernom uvođenju u okoliš genetski modificiranih organizama (1), kako je izmijenjena Direktivom Komisije 97/35/EZ (2), a posebno njezin članak 13.,
         budući da je člancima 10. do 18. Direktive 90/220/EEZ utvrđen postupak Zajednice kojim se nadležnom tijelu države članice omogućuje da odobri stavljanje na tržište proizvoda koji sadrže genetski modificirane organizme ili se od njih sastoje;
         budući da je nadležno tijelo Finske zaprimilo prijavu za stavljanje na tržište takvog proizvoda;
         budući da je zatim nadležno tijelo Finske proslijedilo dosje Komisiji uz pozitivno mišljenje;
         budući da su nadležna tijela drugih država članica uložila prigovore na navedeni dosje;
         budući da je stoga, u skladu s člankom 13. stavkom 3. Direktive 90/220/EEZ, Komisija dužna donijeti odluku u skladu s postupkom utvrđenim člankom 21. te Direktive;
         budući da je nakon razmatranja svih prigovora s obzirom na područje primjene Direktive 90/220/EEZ i analize informacija dostavljenih u dosjeu Komisija zaključila da nema razloga vjerovati da će bilo kakvi štetni učinci na zdravlje ljudi ili okoliš proizaći iz uvođenja gena koji kodiraju kloramfenikol-acetil-transferazu na plazmidu pMJ 763 u Streptococcus thermophilus T102;
         budući da članak 11. stavak 6. i članak 16. stavak 1. Direktive 90/220/EEZ predviđaju dodatne sigurnosne mjere u slučaju da postanu dostupne nove informacije o rizicima proizvoda;
         budući da su mjere predviđene u ovoj Odluci u skladu s mišljenjem odbora osnovanog na temelju članka 21. Direktive 90/220/EEZ,
         DONIJELA JE OVU ODLUKU:

            Članak 1.

               1.   Ne dovodeći u pitanje drugo zakonodavstvo Zajednice, nadležno tijelo Finske odobrava stavljanje na tržište sljedećeg proizvoda, koji prijavljuje tvrtka Valio Oy (ref. C/FI/96-1NA):

                           ampule koje sadrže liofilizirani pripravak Streptococcus thermophilus T102 transformiran plazmidom pMJ 763 koji sadrži sintetičke gene luxA, luxB izvedene iz Xenorhabdus luminescens, gen kloramfenikol-acetil-transferaze iz plazmida pVS2 pod regulacijom promotora P45 Lactococcal i transkripcijskog terminatora iz Escherichia coli rrnB.

            Članak 2.
            Ova je Odluka upućena državama članicama.

            Sastavljeno u Bruxellesu 14. srpnja 1997.

                  Za Komisiju

               Ritt BJERREGAARD

                  Članica Komisije

            (1)  SL L 117, 8.5.1990., str. 15.

            (2)  SL L 169, 27.6.1997., str. 72.


Odluka Komisije od 25/01/2013 u kojoj se određuje koncentracija kompatibilna sa zajedničkim tržištem (Predmet br. COMP/M.6784 - SFR / LIBRAIRIE FERNAND NATHAN) prema Uredbi Vijeća (EZ) No 139/2004 (Vjerodostojan je samo tekst na francuskom jeziku)


Odluka Komisije od 17/05/2013 u kojoj se određuje koncentracija kompatibilna sa zajedničkim tržištem (Predmet br. COMP/M.6888 - OTSUKA / MITSUI / CLARIS) prema Uredbi Vijeća (EZ) No 139/2004 (Vjerodostojan je samo tekst na engleskom jeziku)


Odluka Komisije od 23/09/2013 u kojoj se određuje koncentracija kompatibilna sa zajedničkim tržištem (Predmet br. COMP/M.7025 - OILTANKING / MACQUARIE / CHEMOIL STORAGE) prema Uredbi Vijeća (EZ) br. 139/2004 (Samo je engleski tekst vjerodostojan)


title: 2007/265/EZ: Odluka Komisije od 26. travnja 2007. o izmjeni Priloga E Direktivi Vijeća 92/65/EEZ radi uključenja dodatnih zdravstvenih mjera za trgovinu živim pčelama, te radi ažuriranja obrazaca zdravstvenih certifikata (priopćena pod brojem dokumenta C(2007) 1811)  Tekst značajan za EGP

text:
               03/Sv. 51

               HR

               Službeni list Europske unije

               168

         32007D0265

               L 114/17

               SLUŽBENI LIST EUROPSKE UNIJE

         ODLUKA KOMISIJE
   od 26. travnja 2007.
   o izmjeni Priloga E Direktivi Vijeća 92/65/EEZ radi uključenja dodatnih zdravstvenih mjera za trgovinu živim pčelama, te radi ažuriranja obrazaca zdravstvenih certifikata
   (priopćena pod brojem dokumenta C(2007) 1811)
   (Tekst značajan za EGP)
   (2007/265/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 92/65/EEZ od 13. srpnja 1992. o utvrđivanju uvjeta zdravlja životinja kojima se uređuje trgovina i uvoz u Zajednicu životinja, sjemena, jajnih stanica i zametaka koji ne podliježu uvjetima zdravlja životinja utvrđenima u određenim propisima Zajednice iz Priloga A dijela I. Direktive 90/425/EEZ (1), a posebno njezin članak 22.,
   budući da:

               (1)

               Obrazac certifikata za trgovinu unutar Zajednice živim pčelama (Apis mellifera) predviđen je dijelom 2. Priloga E Direktivi 92/65/EEZ. U tom zdravstvenom certifikatu ne postoje zahtjevi zdravlja životinja s obzirom na etiniozu koju uzrokuje kornjaš Aethina tumida i tropilelozu koju uzrokuje grinja Tropilaelaps spp, s obzirom na to da te zarazne nametničke bolesti nikada nisu bile zabilježene u Zajednici.

               (2)

               Međutim, odgovarajući na potencijalnu opasnost od tih nametnika, njihova je nazočnost sada podvrgnuta obveznom prijavljivanju pri OIE-u (Svjetskoj organizaciji za zdravlje životinja), a zaštitne mjere za uvoz živih pčela iz trećih zemalja predviđene su Odlukom Komisije 2003/881/EZ (2).

               (3)

               Unatoč tim mjerama, ako se ti nametnici unesu u Zajednicu, važno je da su uspostavljene dodatne mjere predostrožnosti kako bi se ograničilo širenje bolesti unutar Zajednice. Stoga je prikladno revidirati certifikat za trgovinu živim pčelama i bumbarima unutar Zajednice kako bi se uveli zahtjevi zdravlja životinja koji se odnose na etiniozu i tropilelozu.

               (4)

               Ti zahtjevi trebaju biti usmjereni na ograničavanje kretanja živim pčelama (Apis mellifera) i bumbarima (Bombus spp.) sa zaraženih zona. Uzimajući u obzir sposobnost brzog širenja etinioze i tropileloze, područja koja se trebaju razmotriti za ograničenje u slučaju izbijanja tih bolesti trebaju biti barem 100 kilometara oko zaraženih objekata.

               (5)

               Nadalje, u skladu s Odlukom Komisije 2003/623/EZ (3) uspostavljena je Kontrola trgovine i stručni sustav (Traces), integrirani računalni veterinarski sustav. Da bi Traces funkcionirao što učinkovitije, obrasci certifikata za trgovinu unutar Zajednice trebaju biti usklađen s tim elektroničkim sustavom.

               (6)

               Stoga zdravstveni certifikati u Prilogu E Direktivi 92/65/EEZ trebaju biti izmijenjeni kako bi se olakšalo djelovanje Tracesa, a zdravstveni certifikat u dijelu 2. Priloga E uz to treba biti promijenjen kako bi uključio dodatne zdravstvene mjere za trgovinu živim pčelama i bumbarima.

               (7)

               Mjere predviđene ovom Odlukom u skladu su s mišljenjem Stalnog odbora za prehrambeni lanac i zdravlje životinja,

         DONIJELA JE OVU ODLUKU:
   Članak 1.
   Prilog E Direktivi 92/65/EEZ zamjenjuje se Prilogom ovoj Odluci.
   Članak 2.
   Ova se Odluka primjenjuje od 1. svibnja 2007.
   Članak 3.
   Ova je Odluka upućena državama članicama.

      Sastavljeno u Bruxellesu 26. travnja 2007.

            Za Komisiju

         Markos KYPRIANOU

            Član Komisije

      (1)  SL L 268, 14.9.1992., str. 54. Direktiva kako je zadnje izmijenjena Direktivom 2004/68/EZ (SL L 139, 30.4.2004., str. 321., kako je ispravljeno u SL L 226, 25.6.2004., str. 128.).

      (2)  SL L 328, 17.12.2003., str. 26. Odluka kako je izmijenjena Odlukom 2005/60/EZ (SL L 25, 28.1.2005., str. 64.).

      (3)  SL L 216, 28.8.2003., str. 58.

      PRILOG

            „PRILOG E

               Dio 1. —   Zdravstveni certifikat za trgovinu životinjama s gospodarstava

               Dio 2. —   Zdravstveni certifikat za trgovinu kolonijama pčela/matica i bumbara

               Dio 3. —   Zdravstveni certifikat za trgovinu životinjama, sjemenom, zamecima i jajnim stanicama iz odobrenih tijela, instituta ili centara


title: 2010/693/EU: Odluka Komisije od 22. srpnja 2010. o uspostavi zajedničkog obrasca za drugo izvješće država članica o provedbi Direktive 2004/42/EZ Europskog parlamenta i Vijeća o ograničavanju emisija hlapivih organskih spojeva (priopćena pod brojem dokumenta C(2010) 4955)

text:
15/Sv. 29             HR                                 Službeni list Europske unije                                                  247
32010D0693
L 301/4                                               SLUŽBENI LIST EUROPSKE UNIJE                                              18.11.2010.
                                                           ODLUKA KOMISIJE
                                                            od 22. srpnja 2010.
               o uspostavi zajedničkog obrasca za drugo izvješće država članica o provedbi Direktive 2004/42/EZ
                        Europskog parlamenta i Vijeća o ograničavanju emisija hlapivih organskih spojeva
                                              (priopćena pod brojem dokumenta C(2010) 4955)
                                                               (2010/693/EU)
EUROPSKA KOMISIJA,                                                                 2007/205/EZ (2). Potrebno je utvrditi zajednički obrazac
                                                                                za drugo izvješće kako bi se državama članicama omogu
uzimajući u obzir Ugovor o funkcioniranju Europske unije,                          ćilo da ispune svoju obvezu dostavljanja izvješća za
                                                                                razdoblje od 1. siječnja do 31. prosinca 2010.
uzimajući u obzir Direktivu 2004/42/EZ Europskog parlamenta
i Vijeća od 21. travnja 2004. o ograničavanju emisija hlapivih             (4)     Mjere predviđene ovom Odlukom u skladu su s mišlje
organskih spojeva nastalih upotrebom organskih otapala u odre                     njem Odbora iz članka 12. stavka 2. Direktive
đenim bojama i lakovima i proizvodima za završnu obradu                            2004/42/EZ,
vozila, te o izmjeni Direktive 1999/13/EZ (1), a posebno
njezin članak 7.,
                                                                           DONIJELA JE OVU ODLUKU:
budući da:
                                                                                Članak 1.
(1)     Sukladno članku 3. stavku 1. Direktive 2004/42/EZ
        države članice moraju osigurati da se proizvodi određeni           Države članice koriste obrazac utvrđen u Prilogu ovoj Odluci za
        u Prilogu I. toj Direktivi stavljaju na tržište unutar             pripremu izvješća iz članka 7. Direktive 2004/42/EZ, koje
        njihovih državnih područja nakon rokova iz Priloga II.             obuhvaća razdoblje od 1. siječnja do 31. prosinca 2010.
        toj Direktivi isključivo ako udio hlapivih organskih
        spojeva (dalje u tekstu „VOC”) ne premašuje pripadajuće
                                                                                Članak 2.
        granične vrijednosti koje su također utvrđene u Prilogu II.
        toj Direktivi i ako je udio VOC-a ispravno označen u               Ova je Odluka upućena državama članicama.
        skladu s člankom 4. iste Direktive.
(2)     U skladu s člankom 7. Direktive 2004/42/EZ države
        članice, na temelju zajedničkog obrasca koji je razvila            Sastavljeno u Bruxellesu 22. srpnja 2010.
        Europska komisija, dostavljaju rezultate programa
        praćenja u skladu s člankom 6. te Direktive zajedno s
        kategorijama i količinama odobrenih proizvoda.                                                            Za Komisiju
(3)     Obrazac za prvo izvješće koje pokriva razdoblje od 1. sije                                             Janez POTOČNIK
        čnja do 31. prosinca 2007. utvrđen je Odlukom Komisije                                                    Član Komisije
(1) SL L 143, 30.4.2004., str. 87.                                         (2) SL L 91, 31.3.2007., str. 48.
 ---pagebreak--- 248        HR                                   Službeni list Europske unije                                                  15/Sv. 29
                                                           PRILOG
    ZAJEDNIČKI OBRAZAC ZA PODNOŠENJE IZVJEŠĆA O PROVEDBI DIREKTIVE 2004/42/EZ ZA RAZDOBLJE
                                       OD 1. SIJEČNJA DO 31. PROSINCA 2010.
    1.   Opće informacije i administrativni postupci
    1.1. Odgovorno tijelo za ovo izvješće:
         Naziv
         Adresa
         Osoba za kontakt
         E-mail
         Telefon
    1.2. U okviru provedbe Direktive 2004/42/EZ navedite tijelo ili tijela određena u skladu s članku 5. te Direktive koja su
         odgovorna za:
         (a) uspostavu, koordinaciju i upravljanje programima praćenja (na nacionalnoj razini);
         (b) provođenje kontrola i provjera na terenu (na regionalnoj i/ili lokalnoj razini);
         (c) poštovanje nacionalnih odredaba donesenih radi provedbe te Direktive.
    1.3. Ako je u provedbu Direktive 2004/42/EZ uključeno nekoliko tijela, navedite poduzete mjere kako bi se osigurala
         što ujednačenija provedba Direktive na cijelom državnom području.
    2.   Program praćenja (Članak 6. Direktive 2004/42/EZ)
    2.1. Jeste li u prethodnom izvješću dostavili primjerak nacionalnog programa praćenja?
          da         ne
         Je li program praćenja izmijenjen u odnosu na posljednje razdoblje izvješćivanja?
          da         ne
         Ako postoji pisana verzija programa praćenja koja nije dostavljena s prvim izvješćem o praćenju ili ako je program
         praćenja izmijenjen u odnosu na prvo izvješće, dostavite primjerak novog ili revidiranog programa praćenja u
         Prilogu ovom izvješću.
    2.2. Ako nije dostavljen opis programa praćenja u pisanom obliku, ukratko opišite program posebno se obazirući na
         sljedeće elemente:
         (a) način provjere usklađenosti s graničnim vrijednostima VOC-a iz Priloga II. Direktivi 2004/42/EZ;
         (b) način provjere ispunjavanja zahtjeva o označivanju u skladu s člankom 4. Direktive 2004/42/EZ;
         (c) način odabira gospodarskih subjekata koji su predmet praćenja u danoj godini;
         (d) kako i u kojoj mjeri se provodi praćenje u godinama za koje nije obavezno podnijeti izvješće Komisiji.
 ---pagebreak--- 15/Sv. 29         HR                                     Službeni list Europske unije                                                249
          2.3.   Ako je moguće, procijenite broj aktivnih gospodarskih subjekata u državi članici za svaku od sljedećih kategorija:
                                                                                Procijenjeni broj
                 Proizvođači
                 Uvoznici
                 Trgovci na veliko
                 Trgovci na malo
          2.4.   Uzimajući u obzir strukturu tržišta prema gornjoj točki 2.3., na koje od sljedećih gospodarskih subjekata se odnosi
                 program praćenja? (1):
                  proizvođači;  uvoznici;  trgovci na veliko;  trgovci na malo;
                  ostalo (navedite): …
          2.5.   Ako je moguće, procijenite količinu proizvoda (prema težini ili obujmu) na tržištu, koji ulaze u područje primjene
                 Direktive 2004/42/EZ za godinu 2010.
          2.6.   Procijenite udio tržišta koji se namjerava provjeriti programom praćenja u danoj godini s obzirom na količinu
                 proizvoda stavljenih na tržište?
                  0-20 %;  21-40 %;  41-60 %;  61-80 %;  81-100 %;
          2.7.   Kontrole se obično provode na sljedeće načine (1):
                      posjetima na terenu bez prethodne obavijesti gospodarskim subjektima.
                      posjetima na terenu uz prethodnu obavijest gospodarskim subjektima.
                      ostalo (navedite): …
          2.8.   Na koji način nadležna tijela provjeravaju usklađenost proizvoda s graničnim vrijednostima VOC-a, određenim u
                 Prilogu II. Direktivi 2004/42/EZ (1);
                      A: uzimanjem uzoraka i analizom proizvoda koju izvode ovlašteni laboratoriji koristeći metode analize iz
                          Priloga III. Direktivi 2004/42/EZ;
                      B: na temelju izvješća o analizi proizvoda koju je izveo gospodarski subjekt koristeći metode analize iz
                          Priloga III. Direktivi 2004/42/EZ (proizvođač, uvoznik, trgovac na veliko ili malo);
                      C: ostalo (navedite): …
          2.9.   Na koji se način provode provjere oznaka na proizvodima (1):
                      A: vizualnim provjerama na terenu
                      B: dostavljanjem uzoraka inspekcijskom tijelu iz točke 1.2 alineje (b);
                      C: ostalo (navedite): …
          (1) Moguće je dati više odgovora.
 ---pagebreak--- 250         HR                                          Službeni list Europske unije                                            15/Sv. 29
    2.10. Provjere gospodarskih subjekata se izvode (1):
                sustavno, češće od jednom godišnje za najvažnije gospodarske subjekte;
                sustavno, jednom godišnje za najvažnije gospodarske subjekte;
                nasumice za sve gospodarske subjekte;
                nasumice za male gospodarske subjekte;
                ostalo (navedite): …
    2.11. Ako je moguće, procijenite ukupne godišnje troškove (u EUR) za izvođenje programa praćenja (osoblje, uzorkova
           nje, provjere oznaka, provedba, ostali troškovi).
           Procijenjeni godišnji troškovi praćenja u EUR:
                manje od 20 000 EUR;
                20 000 do 40 000 EUR;
                41 000 do 60 000 EUR;
                više od 60 000 EUR.
    3.     Ključni rezultati programa praćenja izvedenih u 2010. godini (članak 7. Direktive 2004/42/EZ)
    3.1.   Sažetak provjera
           Navedite broj izvedenih provjera udjela VOC-a i zamijećeni postotak neusklađenosti s ograničenjima iz Priloga II.
           Direktivi 2004/42/EZ na razini države članice popunjavanjem tablica A, B i C.
           Države članice mogu dostaviti procjenu broja izvedenih provjera udjela VOC-a i zamijećenog postotka neuskla
           đenosti s ograničenjima iz Priloga II. Direktivi 2004/42/EZ na razini države članice na temelju ekstrapolacije
           podataka od određenog broja tijela. Ako su informacije iz tablica A, B ili C rezultat procjene, koji je procijenjeni
           udio tržišta obuhvaćen tim tijelima s obzirom na količinu proizvoda stavljenih na tržište?
            0-20 %;  21-40 %;  41-60 %;  61-80 %;  81-100 %;
    3.1.1. Tablica A (2)
           Za postrojenja u kojima su izvedene provjere s obzirom na udio VOC-a ili oznake ili oboje, popunite tablicu A.
                      Tablica A                 Proizvođači         Uvoznici        Trgovci na veliko Trgovci na malo Ostali
           1. Broj postrojenja u
               kojima se provela
               provjera udjela VOC-a
               i oznaka
           2. Broj postrojenja u
               kojima se provela
               provjera udjela VOC-a
           3. Broj postrojenja u
               kojima se provela
               provjera oznaka
    (1) Moguće je dati više odgovora.
    (2) Ukupni broj posjećenih ili procijenjenih postrojenja je suma redaka 1., 2. i 3.
 ---pagebreak--- 15/Sv. 29           HR                                       Službeni list Europske unije                                                     251
          3.1.2. Tablica B
                  Za postrojenja u kojima su izvedene provjere s obzirom na udio VOC (informacije dane u retku 1. i 2. iz Tablice
                  A), popunite tablicu B.
                                                                                Trgovci na     Trgovci na
                                   Tablica B                    Proizvođači     Uvoznici                                          Ostali
                                                                                veliko          malo
                  Broj analiziranih uzoraka metodama
                  iz točke 2.8.A ili 2.8.B ovog Priloga
                  Broj analiziranih uzoraka metodama
                  iz točke 2.8.C ovog Priloga, gdje je
                  to primjereno
                  Postotak uzoraka koji nisu u skladu s
                  ograničenjima VOC-a iz Faze I. (*)
                  Postotak uzoraka koji nisu u skladu s
                  ograničenjima VOC iz Faze II. (*)
                  (*) Utvrđena u djelu A Priloga II Direktivi 2004/42/EZ. Za proizvode za završnu obradu vozila primjenjuje se jedino Faza I.
          3.1.3. Tablica C
                  Za postrojenja u kojima su izvedene provjere oznaka (informacije dane u retku 1. i 3. iz Tablice A), popunite
                  tablicu C.
                                                                                Trgovci na     Trgovci na
                                   Tablica C                    Proizvođači     Uvoznici                                          Ostali
                                                                                veliko          malo
                  Broj oznaka provjerenih vizualnim
                  kontrolama koristeći metode iz točke
                  2.9.A ovog Priloga
                  Broj oznaka provjerenih koristeći sve
                  ostale metode iz točke 2.9.B ili 2.9.B
                  ovog Priloga
                  Postotak oznaka koje ne ispunjavaju
                  zahtjeve o označivanju
          3.2.    Za koje je kategorije proizvoda iz Priloga I. Direktivi 2004/42/EZ pronađeno da ne poštuju (1) ograničenja udjela
                  VOC-a iz Priloga II.; i (2) zahtjeve o označivanju proizvoda iz članka 4. (do pet najčešćih kategorija)?
          3.3.    U slučaju neusklađenosti koje su akcije bile naknadno poduzete radi osiguranja sukladnosti s Direktivom
                  2004/42/EZ?
          4.      Odstupanja prema članku 3. stavku 2. Direktive 2004/42/EZ
          4.1.    Kako je uspostavljen režim odstupanja predviđen u članku 3. stavku 2. Direktive 2004/42/EZ?
          4.2.    Koji je sustav kontrole uspostavljen kako bi se osiguralo da proizvodi utvrđeni u Prilogu I. Direktivi 2004/42/EZ
                  koji nisu u skladu s graničnim vrijednostima iz Priloga II. Direktivi 2004/42/EZ ne budu prodani nijednom
                  gospodarskom subjektu osim onim postrojenjima koja su registrirana ili ovlaštena u skladu s člancima 3. i 4.
                  Direktive Vijeća 1999/13/EZ (1)?
          4.3.    Prema potrebi, procijenite količinu izuzetih proizvoda (prema klasifikaciji iz Priloga I. Direktivi 2004/42/EZ) u
                  2010.
          (1) SL L 85, 29.3.1999., str. 1.
 ---pagebreak--- 252        HR                                     Službeni list Europske unije                                                      15/Sv. 29
    5.   Pojedinačne dozvole dodijeljene u skladu s članku 3. stavku 3. Direktive 2004/42/EZ
    5.1. Je li iskorištena mogućnost dodjele pojedinačnih dozvola kako je predviđeno u članku 3. stavku 3. Direktive
         2004/42/EZ, za obnovu i održavanje zgrada i starih vozila od posebnog povijesnog ili kulturnog značaja?
    5.2. Ako da, ukratko opišite djelovanje sustava dodjele pojedinačnih dozvola:
         (a) Koja su tijela ovlaštena za davanje pojedinačnih dozvola?
         (b) Koja su tijela ovlaštena za određivanje zgrada i/ili starih vozila od posebnog povijesnog ili kulturnog značaja?
         (c) Prema kojim se kriterijima određuje poseban povijesni i kulturni značaj?
         (d) Ako je moguće, procijenite broj zgrada i/ili starih vozila za koja su nadležna tijela utvrdila da imaju posebni
             povijesni ili kulturni značaj?
         (e) Kako se osigurava da se dotični proizvodi
             — prodaju isključivo u „strogo ograničenim” količinama,
             — koriste isključivo za svrhe obnove i održavanja određenih zgrada i/ili vozila?
         (f) Opišite kategorije i količine proizvoda za koje je izdana dozvola u skladu s člankom 3. stavkom 3. Direktive
             2004/42/EZ, po mogućnosti koristeći sljedeću tablicu:
                                            Sukladnost s Prilogom I. Direktivi  Količine proizvoda „spremnog za uporabu” za koji je
                       Kategorije
                                                      2004/42/EZ                       izdana dozvola (u težini ili volumenu)
              Kategorija 1.
              Kategorija 2. itd.
    6.   Ostale relevantne informacije
    6.1. S kojim ste se glavnim poteškoćama suočili prilikom uspostave i primjene programa praćenja, uključujući
         probleme u provedbi Direktive ili administrativne probleme tijekom provedbe konkretnog programa praćenja?
         Kako su te poteškoće riješene?
    6.2. Navedite sve dodatne relevantne komentare, primjedbe ili informacije u vezi s provedbom Direktive 2004/42/EZ.


title: 94/643/EZ: Odluka Komisije od 12. rujna 1994. o povlačenju odobrenja za sredstva za zaštitu bilja koja sadržavaju cihalotrin kao aktivnu tvar

text:
               03/Sv. 63

               HR

               Službeni list Europske unije

               94

         31994D0643

               L 249/18

               SLUŽBENI LIST EUROPSKE UNIJE

         ODLUKA KOMISIJE
   od 12. rujna 1994.
   o povlačenju odobrenja za sredstva za zaštitu bilja koja sadržavaju cihalotrin kao aktivnu tvar
   (94/643/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu Komisije (EEZ) br. 3600/92 od 11. prosinca 1992. o utvrđivanju detaljnih pravila za provedbu prve faze programa rada iz članka 8. stavka 2. Direktive Vijeća 91/414/EEZ o stavljanju sredstava za zaštitu bilja na tržište (1), a posebno njezin članak 4. stavak 5.,
   budući da je cihalotrin jedna od 90 aktivnih tvari uključenih u prvu fazu programa rada, predviđenim u članku 8. stavku 2. Direktive 91/414/EEZ (2);
   budući da nijedan proizvođač ili država članica nisu prijavili da su zainteresirani da se ta tvar uključi u Prilog I. Direktivi 91/414/EEZ;
   budući da se može smatrati da podaci potrebni za ponovnu ocjenu ove tvari neće biti dostavljeni u okviru programa rada, stoga se treba donijeti odluka da se povuku postojeća odobrenja za sredstva za zaštitu bilja koja sadržavaju aktivnu tvar;
   budući da ova Odluka ne isključuje mogućnost da se ubuduće cihalotrin ocijeni u okviru postupaka predviđenih u članku 6. Direktive 91/414/EEZ;
   budući da su mjere predviđene ovom Odlukom u skladu s mišljenjem Stalnog odbora za biljno zdravstvo,
   DONIJELA JE OVU ODLUKU:
   Članak 1.
   Države članice osiguravaju:

               1.

               da se odobrenja za sredstva za zaštitu bilja koja sadržavaju cihalotrin povuku u roku od šest mjeseci od datuma ove Odluke;

               2.

               da se od dana ove Odluke neće davati ili obnavljati odobrenja za sredstva za zaštitu bilja koja sadržavaju cihalotrin sukladno odstupanju predviđenim člankom 8. stavkom 2. Direktive 91/414/EEZ.

         Članak 2.
   Ova je Odluka upućena državama članicama.

      Sastavljeno u Bruxellesu 12. rujna 1994.

            Za Komisiju

         René STEICHEN

            Član Komisije

      (1)  SL L 366, 15.12.1992., str. 10.

      (2)  SL L 230, 19.8.1991., str. 1.


title: 2000/708/EZ: Odluka Komisije od 6. studenoga 2000. o trećoj izmjeni Odluke 1999/507/EZ o određenim velešišmišima, psima i mačkama iz Malezije (poluotok) i Australije (priopćena pod brojem dokumenta C(2000) 3178)  Tekst značajan za EGP

text:
               03/Sv. 42

               HR

               Službeni list Europske unije

               62

         32000D0708

               L 289/41

               SLUŽBENI LIST EUROPSKE UNIJE

         ODLUKA KOMISIJE
   od 6. studenoga 2000.
   o trećoj izmjeni Odluke 1999/507/EZ o određenim velešišmišima, psima i mačkama iz Malezije (poluotok) i Australije
   (priopćena pod brojem dokumenta C(2000) 3178)
   (Tekst značajan za EGP)
   (2000/708/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Odluku Vijeća 91/496/EEZ od 15. srpnja 1991. o utvrđivanju načela o organizaciji veterinarskih pregleda životinja koje se unose u Zajednicu iz trećih zemalja i o izmjeni direktiva 89/662/EEZ, 90/425/EEZ i 90/675/EEZ (1), kako su zadnje izmijenjene Direktivom 96/43/EZ (2), a posebno njezin članak 18. stavak 7.,
   budući da:

               (1)

               Komisija je Odlukom 1999/507/EZ (3), kako je zadnje izmijenjena Odlukom Komisije 2000/6/EZ (4) donijela zaštitne mjere u pogledu određenih velešišmiša, pasa i mačaka iz Malezije (poluotoka) i Australije, u pogledu bolesti Nipah odnosno Hendra, uključujući između ostalog laboratorijska ispitivanja pasa i mačaka namijenjenih uvozu u Zajednicu.

               (2)

               Bolest Hendra, koja podliježe prijavljivanju u skladu s australskim zakonom, nije zabilježena u Australiji od donošenja Odluke 1999/507/EZ. Stoga odredbe ove Odluke koje se odnose na Australiju treba prilagoditi stanju bolesti u odnosnoj zemlji, a posebno treba povući zahtjev za laboratorijsko ispitivanje mačaka koje se uvoze iz Australije.

               (3)

               Mjere iz ove Odluke u skladu su s mišljenjem Stalnog veterinarskog odbora,

         DONIJELA JE OVU ODLUKU:
   Članak 1.
   Članak 3. Odluke 1999/507/EZ izmjenjuje se kako slijedi:

               1.

               Druga alineja stavka 2. se briše.

               2.

               Treći stavak se dodaje kako slijedi:
               „3.   Zabrana iz stavka 1. ne vrijedi za mačke u provozu, ako ostanu unutar opsega međunarodne zračne luke.”

         Članak 2.
   Ova je Odluka upućena državama članicama.

      Sastavljeno u Bruxellesu 6. studenoga 2000.

            Za Komisiju

         David BYRNE

            Član Komisije

      (1)  SL L 268, 24.9.1991., str. 56.

      (2)  SL L 162, 1.7.1996., str. 1.

      (3)  SL L 194, 27.7.1999., str. 66.

      (4)  SL L 3, 6.1.2000., str. 29.